CELEX: 62009CN0247
Language: sk
Date: 2009-07-07 00:00:00
Title: Vec C-247/09: Návrh na začatie prejudiciálneho konania, ktorý podal Finanzgericht Baden-Württemberg (Nemecko) 7. júla 2009 — Alketa Xhymshiti/Bundesagentur für Arbeit — Familienkasse Lörrach

26.9.2009   
            
            
               SK
            
            
               Úradný vestník Európskej únie
            
            
               C 233/5
            
         Návrh na začatie prejudiciálneho konania, ktorý podal Finanzgericht Baden-Württemberg (Nemecko) 7. júla 2009 — Alketa Xhymshiti/Bundesagentur für Arbeit — Familienkasse Lörrach
   (Vec C-247/09)
   2009/C 233/08
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Baden-Württemberg
   
      Účastníci konania pred vnútroštátnym súdom
   
   
      Žalobkyňa: Alketa Xhymshiti
   
      Žalovaná: Bundesagentur für Arbeit — Familienkasse Lörrach
   
      Prejudiciálne otázky
   
   
               1.
            
            
               Uplatní sa v prípadoch, v ktorých má štátny príslušník tretieho štátu legálne bydlisko v členskom štáte Európskej únie a pracuje na území Švajčiarskej konfederácie, na tohto štátneho príslušníka a na jeho manželku, ktorá je štátnou príslušníčkou tretieho štátu, v členskom štáte bydliska nariadenie č. 859/2003/ES (1) s tým následkom, že členský štát bydliska musí na tohto pracovníka a jeho manželku uplatniť nariadenie č. 1408/71/EHS (2) a nariadenie č. 574/72/EHS (3)?
            
         
               2.
            
            
               V prípade zápornej odpovede na otázku č. 1, majú sa v prípade okolností uvedených v otázke č. 1 vykladať články 2, 13, 76 nariadenia č. 574/72/EHS a článok 10 ods. 1 písm. a) nariadenia č. 574/72/EHS v tom zmysle, že možno matke, ktorá je štátnou príslušníčkou tretieho štátu, odoprieť v členskom štáte bydliska priznanie rodinných dávok z dôvodu jej štátnej príslušnosti tretieho štátu napriek tomu, že dotknuté dieťa je občanom Únie?
            
         
      (1)  Nariadenie Rady (ES) č. 859/2003 zo 14. mája 2003, ktorým sa rozširujú ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa doteraz tieto ustanovenia nevzťahujú výhradne z dôvodu ich štátnej príslušnosti; Ú. v. EÚ L 124, s. 1; Mim. vyd. 05/004, s. 317.
   
      (2)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva; Ú. v. ES L 149, s. 2; Mim. vyd. 05/001, s. 35.
   
      (3)  Nariadenie Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva; Ú. v. ES L 74, s. 1; Mim. vyd. 05/001, s. 83.